**Municipiul Tîrgu Mureş**

**Direcţia comunicare, proiecte cu**

**finanţare internaţională şi resurse umane**

**Nr. 62315/7.11.2017**

**Iniţiator**

**PRIMAR,**

**dr.Dorin Florea**

**E X P U N E R E D E M O T I V E**

**privind înfiinţarea Serviciului Public de interes local Administrare Sere Parcuri şi Zone Verzi cu personalitate juridică din municipiul Tîrgu Mureş**

În conformitate cu prevederile art.36 alin.2 litera „a” din Legea Administraţiei publice locale nr.215/2001, republicată, Consiliul Local exercită atribuţii privind organizarea şi funcţionarea aparatului de specialitate al primarului, ale instituţiilor şi serviciilor publice de interes local şi aprobă, în condiţiile legii, la propunerea primarului, înfiinţarea, organizarea şi statul de funcţii ale Aparatului de specialitate al primarului, ale instituţiilor şi serviciilor publice de interes local.

Având în vedere greutăţile întâmpinate în procedurile de achiziţie a bunurilor, serviciilor conform Legii 98/2016, respectiv faptul că la nivelul Primăriei Municipiului Târgu Mureş ca şi autoritate contractantă, se depăşesc pragurile de achiziţie directă în marea majoritate a bunurilor serviciilor şi lucrărilor ce urmează a se achiziţiona, ceea ce prelungeşte o procedură de achizţie până la 85 zile, prin externalizarea şi reorganizarea A.S.P.Z.V toate procedurile de achiziţie ar fi mult simplificate, termenele de achiziţie scurtate toate acestea concurând la buna desfăşurare a activităţii.

Văzând modalitatea de organizare şi funcţionare a altor servicii publice din cadrul autorităţilor locale din ţară(Sibiu, Braşov,etc), care îşi desfăşoară activitatea ca servicii publice cu personalitate juridică.

În acest sens, pentru o mai bună eficientizare a activităţii, considerăm că prin organizarea ca serviciu public cu personalitate juridică, vom asigura pentru toţi cetăţenii municipiului un mediu civilizat de trai în care să primeze ordinea, curăţenia şi îmbunătăţirea permanentă a aspectului edilitar al oraşului drept pentru care se impune:

1. Reorganizarea Serviciului public Administraţia Serelor Parcurilor şi Zonelor Verzi prin transformarea în Serviciu Public Sere, Parcuri Şi Zone Verzi cu personalitate juridică, în subordinea Consiliului Local;
2. Directorul Serviciului public să aibă calitatea de ordonator secundar de credite;
3. Organigrama, statul de funcţii şi numărul de personal se aprobă de către Consiliul Local al municipiului Tg-Mureş, prin hotărâre, la propunerea primarului/viceprimarului;
4. Finanţarea se asigură din subvenţii alocate de la bugetul local şi din venituri proprii ale Serviciului public.

1. În cadrul Serviciului public Administraţia Serelor, Parcurilor şi Zonelor Verzi funcţionează Secţia Dendro-floricolă, **cu un număr de 18 posturi, din care de conducere unul şi de execuţie 17.**

Propunem modificarea componenţei Serviciului Dendrofloricol prin **mutarea a două posturi după cum urmează:**

* **un post de** **inspector de specialitate şi transformarea lui în** ***economist*, iar un post de muncitor se transformă în contabil ambele la Biroul Administrativ şi Desfacere*.***

***Serviciul Dendro-floricol 1+18 se transformă în 1+16*.**

* ***Serviciul de Administrare Fond Forestier şi Spaţii Verzi, funcţionează cu un număr de 1+22 posturi.***

***Propunem modificarea componenţei serviciului Fond Forestier şi Spaţii Verzi prin mutarea unui post de inspector de specialitate la Biroul Administrativ şi Desfacere şi transformarea lui în consilier juridic.***

***Serviciul de Administrare Fond Forestier şi Spaţii Verzi se transformă în 1+21* .**

* ***În cadrul Serviciului Parcuri funcţionează Formaţia II Parcuri cu un număr de 1+17.***

***Propunem mutarea unui post de muncitor* la Biroul Administrativ şi Desfacere şi  *transformarea lui în consilier juridic.***

***Serviciului Parcuri - Formaţia II se transformă în 1+16.***

2. În cadrul Biroului Administrativ şi Desfacere îşi desfăşoară activitatea un număr de 7 persoane (**1+6 pers**). Având în vedere că începând cu data de 01.02.2018 urmează ca Serviciul public ASPZV să se transforme în Serviciu public cu personalitate juridică, respectiv în Serviciul Public Administrare Sere, Parcuri şi Zone Verzi este necesară **suplimentarea** personalului Biroului Administrativ şi Desfacere cu cele 4 posturi menţionate anterior, respectiv un post de economist, un post de contabil şi două posturi de consilier juridic.

***Biroul administrativ şi desfacere 1+6 se modifică în 1+10.***

**Menţionăm că în prezent A.S.P.Z.V funcţionează cu un număr de 1+98 funcţii, iar prin transformare, modificările în organigramă se încadrează în limita numărului de posturi aprobat , urmând ca şi noul serviciu cu personalitate juridică să aibă acelaşi număr de funcţii (1+98 ).**

**Vizat**  Vizat Întocmit,

Director executiv, Director economic, Director A.S..P.Z.V,

Gyorgy KORPADI Ana NĂZNEAN Mihai SAVA

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R